Uues majas on Harjumaa asutused "Nüüd on Harju omavalitsuste ametnikel Tallinnas olemas oma koht, kus vajadusel tööd teha ja nõu pidada," ütles HOLi tegevjuht Aarne Rentik. Ta lisas, et HOLi kasutusse jääb hoone 865,5-ruutmeetrisest üldpinnast ligikaudu 10 protsenti. Peale HOLi on majas endale tööruumid leidnud ka Eesti Maaomavalitsuste Liit, Eesti külaliikumine Kodukant, Harju Ettevõtlus- ja Arenduskeskus, Rahvakultuuri Arendus- ja Koolitukeskus. 1. juunil  kolib sinna ka ajalehe Harju Elu toimetus ja 1. juulil AS Põhja-Eesti Turism Harju esindus.    HOL on asutatud 1992. Käesoleval ajal on HOLil 24 liiget, teiste seas ka Tallinna linn. Liidu eesmärk on esindada maakonda ning kaitsta oma liikmete ja maakonna kohaliku omavalitsuse üksuste ühishuve. Liidu tegevusvaldkond haarab kogu kohaliku omavalitsuse korraldust.